NaiveNeuron/SloPal huggingface dataset:
Uhrík, Milan, poslanec NR SR (2018-02-14):
Pán poslanec Krajniak, zaujala ma tam jedna veta, ktorú ste povedali. Citujem: „Štát je vždy silnejší ako oligarchovia, zamestnávatelia korporácie, ak chce.“ Toto by ste, alebo resp. sme hlavne mali zdôrazňovať našim opozičným partnerom zo strany SaS a OĽANO, pretože ja si myslím, že oni majú presne opačný pohľad na štát. Koniec koncov pán Mihál bol hneď prvý, čo sa ozval v rozprave. Pre nich je ideálny štát – štát zhrbený trpaslík, ktorý je najslabší možný. To znamená štát, ktorý sa plazí pred príkazmi jednak Bruselu, pred kadejakými samozvanými aktivistami z mimovládnych organizácií, pred podnikateľmi, pred zahraničnými investormi, skrátka pred každým možným. A len to som chcel povedať, že by sme mali, myslím si, že stále to zdôrazňovať, že štát môže byť silný, a to, že je silný, neznamená, že musí byť nejaký autoritatívny alebo že musí obmedzovať slobodu. Stačí len, aby presadzoval to, čo je potrebné. Ďakujem.
P. Paška, predseda NR SR: (2008-11-27):
hodina otázok . Vítam vás na tomto bode. Tu, v rokovacej sále vítam pána premiéra, ako aj ostatných členov vlády. Budeme odpovedať na otázky, ktoré ste najprv podali, a z ktorých sa vyžrebovalo poradie, na pána predsedu vlády. Upozorňujem, že na tie otázky, ktoré položili poslanci, ktorí nie sú prítomní v sále, nebude pán premiér odpovedať. Ešte, pán premiér, buďte taký dobrý, informujte nás, kto z členov vlády bude vystupovať za neprítomných členov vlády.
Janíková, Mária, poslankyňa NR SR (2012-04-04):
Sľubujem. (Potlesk.)
Ľ. Vážny, minister dopravy, pôšt a telekomunikácií SR: (2009-06-25):
V úvodnom slove pri prvom čítaní som hovoril súvis a kontext navrhovanej zmeny zákona s budovaním cestnej infraštruktúry prostredníctvom PPP projektov. O tom, že je to jedna z priorít vlády Slovenskej republiky, že považujeme ako významný stimul na hospodársky rast budovanie nadradenej cestnej dopravnej infraštruktúry prostredníctvom PPP. O tom som hovoril, že prebieha proces finančného uzatvorenia takzvaného druhého balíka. Takisto som hovoril o tom, že je to iná forma obstarávania koncesie a tento návrh zákona rieši len koncesie. To znamená, nie je to klasické verejné obstarávanie, kde sa používajú priamo štátne prostriedky, ale sú v tom zaangažované európske komerčné banky a ich požiadavka je to, aby mohlo byť finančné uzavretie dokončené v súlade s tým zákonom a v súlade aj s tou Smernicou Európskeho parlamentu a Rady, ktorú som citoval, tak, aby netrvala tá lehota na možné podanie žaloby 1 rok, ale aby bola obmedzená na kratší čas. Čiže, takisto tento návrh zákona je v záujme ochrany a efektivity pri budovaní diaľnic a rýchlostných ciest formou PPP. V záujme ochrany verejných zdrojov, ako som už povedal, ako aj zabezpečenia efektívnej nápravy porušenia práv je súčasná jednoročná lehota na podanie návrhu na určenie neplatnosti zmlúv v zásade vhodná a zostáva nezmenená na všetky iné obstarávania okrem koncesií, pretože všetky iné obstarávania narábajú so štátnymi alebo obecnými prostriedkami priamo, ale koncesie narábajú s komerčnými bankami a ony si takúto požiadavku z hľadiska stability zabezpečenia právnej istoty a právnych vzťahov založených koncesnou zmluvou uložili. A preto navrhujeme v zákone ustanoviť aj prekluzívnu hmotno-právnu lehotu, po ktorej už nebude možné po uplynutí tej 30-dňovej lehoty napadnúť koncesnú zmluvu alebo dodatok k nej napadnúť, alebo dať návrh na určenie neplatnosti súdom z akéhokoľvek dôvodu. Zdôrazňujem, že takáto úprava je bežná v ostatných krajinách Európskej únie. Minule som spomínal, aké lehoty majú ostatné krajiny Európskej únie a všetky sú 10-, 14-dňové maximálne 30-dňové. Dámy a páni, dovoľte mi požiadať vás o podporu tohto návrhu zákona v druhom čítaní. Ďakujem za pozornosť.
Ďuriš Nicholsonová, Lucia, podpredsedníčka NR SR (2019-02-01):
Ďakujem. Otváram všeobecnú rozpravu. Písomne sa neprihlásil nikto, ale o slovo požiadal pán navrhovateľ. Nech sa páči.
Brocka, Július, poslanec NR SR (2015-11-27):
Áno, áno. (Ruch v sále.)
J. Gabriel, poslanec: (2006-03-16):
Preto by som poprosil, ja tak isto budem hlasovať, kolegov, aby hlasovali za pána Tvarošku. Bude určite zárukou výbornej práce Národnej banky a zvládnutia problémov prechodu na eurozónu. Ďakujem.
Figeľ, Ján, podpredseda NR SR (2013-05-14):
Ďakujem pekne. Aj vzhľadom na čas skúsime dokončiť tento bod, tak aby bol kompletne prerokovaný. Otváram rozpravu. Nedostal som žiadnu písomnú prihlášku do rozpravy. Ústne sa hlási do rozpravy jeden. Uzatváram možnosť prihlásiť sa ďalej do rozpravy. Alojz Hlina, nech sa páči. (Hlasy z pléna.) Toto je na dlhšie. (Reakcie z pléna.) Áno, je 19.00 hodín a taká je dohoda, že do 19.00 hodiny rokujeme. Ďakujem pekne. Prerušujem rokovanie s tým, že budeme v ňom pokračovať ráno a nasledujú potom zlúčené body 10 až 12 so spoločnou rozpravou. Všetkým prajem pekný večer. (Prerušenie rokovania o 19.02 hodine.)
Laššáková, Jana, podpredsedníčka NR SR (2014-07-01):
V súlade s rokovacím poriadkom o slovo požiadal navrhovateľ, nech sa páči.
M. Hort, podpredseda NR SR: (2010-02-12):
Konštatujem, že o ospravedlnenie neúčasti na dnešnom rokovaní 48. schôdze Národnej rady požiadala podpredsedníčka Národnej rady Slovenskej republiky pani Anna Belousovová a ďalej poslanci Monika Gibalová, Marián Haľko, Sergej Chelemendik, Mojmír Mamojka, Ľuboš Micheľ, Martin Pado, Ján Slota, Ivan Šaško, Ivan Varga a Jaroslav Ivančo. Panie poslankyne, páni poslanci, podľa schváleného programu pristúpime k druhému čítaniu o návrhu poslancov Národnej rady Slovenskej republiky Rafaela Rafaja a Jána Slotu na vydanie zákona na podporu vlastenectva . Návrh zákona má tlač 1355 a spoločnú správu výborov máte ako tlač 1355a. Dávam slovo teraz poslancovi Rafaelovi Rafajovi, aby návrh zákona odôvodnil. Nech sa páči, pán poslanec.
Bugár, Béla, podpredseda NR SR (2017-04-06):
Prezentujme sa a hlasujme. (Hlasovanie.) Prítomných 137 poslancov, za 48, proti 21, zdržalo sa 68. Konštatujem, že návrh nebol schválený. Teraz prosím pani poslankyňu Gaborčákovú, aby uvádzala hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme, tlač 470. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 470.)
Gajdoš, Peter, minister obrany SR (2019-06-19):
Vážený pán predseda, vážené pani poslankyne, vážení páni poslanci, cieľom predloženého návrhu zákona je upraviť definície pojmov v oblasti obrannej štandardizácie, skvalitniť kodifikačné činnosti a zabezpečiť procesy štátneho overovania kvality výrobkov a služieb na účely obrany. Predloženým návrhom zákona sa navrhuje zosúladenie vnútroštátnej legislatívy s terminológiou Severoatlantickej aliancie, ktorá vyplýva z novej edície spojeneckej publikácie AAP-3 Smernica pre tvorbu, udržiavanie a spravovanie štandardizačných dokumentov Aliancie. V oblasti kodifikácie sa vytvárajú predpoklady pre spracúvanie návrhov kodifikačných údajov zo strany dodávateľov produktov, agentúr pre kodifikáciu a používateľov produktov v rámci kodifikačného informačného systému a zároveň sa navrhuje rozšíriť možnosť ich prístupu ku kodifikačným údajom uvedeným, uvedeným v kodifikačnom, v tomto systéme. Návrh zákona sa tiež, teda návrhom zákona sa tiež upravujú ďalšie kodifikačné činnosti a procesy štátneho overovania kvality výrobkov a služieb na účely obrany a v nadväznosti na skúsenosti vyplývajúce z tejto aplikačnej praxe, ako aj v súlade so štandardizačnými dokumentmi Aliancie, ako napríklad s príručkou NATO na kodifikáciu, so štandardizačnou dohodou STANAG 4107 o vzájomnom uznávaní štátneho overovania kvality dodávok produktov, na účely obrany a so spojeneckou publikáciou, na vzájomné štátne overovanie kvality dodávok produktov a účely obrany medzi krajinami Severoatlantickej aliancie. Vládny návrh zákona bol schválený v ústavnoprávnom výbore a vo Výbore Národnej rady Slovenskej republiky pre obranu a bezpečnosť. Vážený pán predseda, panie poslankyne, páni poslanci, dovoľujem si vás požiadať o schválenie predloženého návrhu zákona. Ďakujem.
Záhumenský, Marian, poslanec NR SR (2014-01-28):
Ďakujem pekne, pani predsedajúca. Pán Simon, nemôžem si to odpustiť, ale ty si majster demagógie. Za tvojho ministrovania dvakrát si zmenil zákon tak, aby sa oslobodili od poplatkov, aby sa oslobodil od poplatkov záber poľnohospodárskej pôdy na developerské účely. Je všeobecne známe o tebe, že si zástanca a ochranca developerov aj to z toho dôvodu, že práve sa im veľmi dobre darilo pri reštitúciách počas tvojho pôsobenia na ministerstve, keď by sme pozreli spätne, kto všetko robil rôzne zámeny pozemkov a pre koho robil zámeny pozemkov, nadobudol obrovské množstvá pozemkov, tak sú to práve tvoji kamaráti z južnej časti Slovenska, z okolia Dunajskej Stredy, ktorí došli k veľkým, veľkým pozemkom, a následne keď si sa stal znovu ministrom, tak si rýchlo zrušil poplatky za záber pôdy, aby mohli previesť práve na developerské účely, a vidíme, ako na Žitnom ostrove vznikajú doslova nové dediny na ornej pôde, ako tam vznikajú nové zóny na ornej pôde. To sú všetky tie pozemky, čo takýmto spôsobom boli získané. Ak sa staviaš do pozície ochrancu občanov, tak veľmi dobre vieš, že tento zákon umožňuje občanom bezplatne si vyňať pôdu pre to, ak chcú stavať rodinný dom pre svoje bývanie a tak ďalej. To všetko, na to všetko zákon pamätá, ale čo teba trápi, je to, že developeri budú musieť zaplatiť viacej, lebo, pochopiteľne, investor presne má stanovené, koľko za pôdu zaplatí, a o čo viac sa musí odviesť za záber pri ochrane pôdy, tak o to dostane ten, ktorý tu pôdu nadobudol rôznym spôsobom, či už skúpením, alebo zo Slovenského pozemkového fondu cez reštitúcie, tak dostane, dostane menej. No a tá posledná poznámka, keďže čas sa mi kráti, je k tomu, k tej nepriamej novele zákona o verejnom obstarávaní. Poľnohospodári veľmi dobre vedia, že ty nemáš rád poľnohospodárov. Všetko, čo je v prospech poľnohospodárov, a práve táto novela o verejnom obstarávaní umožňuje tým najslabším skupinám poľnohospodárov vrátane včelárov, vrátane malých farmárov... (Prerušenie vystúpenia časomerom.)
Paška Pavol, predseda NR SR (2012-12-18):
Hlasujeme. (Hlasovanie.) 140 prítomných, 85 bolo za, 44 sa zdržalo, 1 nehlasoval. Návrh sme schválili.
Szőllős, Ján, poslanec NR SR (2023-05-09):
Ďakujem. Rozprava bola rozsiahla, pozmeňováky boli rozsiahle, vzhľadom k tomu určujem termín hlasovania na utorok 16. 5. o sedemnástej hodine. (Reakcie z pléna.)
Kremský, Peter, poslanec NR SR (2023-02-08):
Ďakujem veľmi pekne. Ďakujem, vážení kolegovia, za vaše vyjadrenia, ja už len zhrniem v podstate, aby sme mohli ďalšie zmeny urobiť, tak potrebujeme sa dostať do druhého čítania. Možno ešte jednu takú drobnosť. Hovorilo sa tu aj o námietkach Európskej únie voči niektorým ustanoveniam a ja som si teraz práve pozeral nejaké prípady, kde Európska únia vlastne podala infringement proti krajinám pri úprave týchto registračných poplatkov, a jedna výhrada tam bola, že vlastne tie registračné poplatky by mali odrážať pokles hodnoty vozidla v čase. Čiže myslím si, že aj týmto sa treba trošku zaoberať. A myslím si, že to bude práve diskusia aj pred tým druhým čítaním, takže veľmi vítam, že sa chcete zapojiť do takejto diskusie a myslím si, že podarí sa nám nájsť riešenie, ktoré bude dobré aj pre občanov a takisto ne, ne, nezníži výrazne príjmy štátu, a v podstate pre mňa takým hlavným cieľom je zjednodušiť celý ten systém, aby sa v tom občania mohli lepšie orientovať. Takže ďakujem a ďakujem za podporu.
B. Bugár, podpredseda NR SR: (2006-04-20):
Pán spravodajca, chcete sa vyjadriť k rozprave? Nie. Ďakujem pekne. Prerušujem rokovanie o tomto bode programu. Budeme pokračovať prerušenou rozpravou k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov (tlač 1518). Prosím za navrhovateľov pani poslankyňu Kláru Sárközy a, samozrejme, pána poslanca Antona Blajska, aby zaujali miesta určené pre navrhovateľov a spravodajcov. Písomne do rozpravy sa prihlásili za poslanecký klub KDH pán poslanec Brocka, ktorému teraz dávam slovo, a potom ešte páni poslanci Ondriaš, Žiak a Maxon.
Šíbl, Jaromír, poslanec NR SR (2023-02-17):
Pán predseda, dajte, prosím, hlasovať o vrátenom zákone ako o celku, odporúčanie gestorského výboru je schváliť.
Zmajkovičová, Renáta, podpredsedníčka NR SR (2014-04-03):
A v tejto chvíli, pán podpredseda vlády, vám zoberiem slovo.
Šefčík, Marek, poslanec NR SR (2020-10-20):
Pán predsedajúci, dajte, prosím, hlasovať o deviatom bode pozmeňovacieho návrhu pani poslankyne Cigánikovej.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 141 poslancov, za 93, proti 15, zdržalo sa 32, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní . Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 146 poslancov, za 97, proti 12, zdržalo sa 37. Konštatujem, že sme schválili návrh novely Správneho súdneho poriadku. Teraz budeme hlasovať v druhom čítaní o návrhu poslancov Marcinkovej, Ledeckého, Zemanovej a Luciaka na vydanie ústavného zákona, ktorým sa dopĺňa ústava, tlač 1119, bod 70 schváleného programu. Spoločným spravodajcom je člen ústavnoprávneho výboru poslanec Alojz Baránik. Prosím ho, aby hlasovanie uvádzal. (Hlasovanie o návrhu poslancov Národnej rady Slovenskej republiky Vladimíry Marcinkovej, Vladimíra Ledeckého, Anny Zemanovej a Michala Luciaka na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 1119.)
Valocký, Jozef, poslanec NR SR (2021-05-10):
Ďakujem pekne, pán podpredseda. Pani ministerka, už som myslel, že budete reagovať trochu inak, povedali ste tu mnoho, ale dávali ste si pozor, lebo ste hovorili, že podozriví. Áno, čo ste vymenovali tých ľudí, podozriví. A v podstate ja ako neznalý práva vám to neberiem, je podozrivý, bude mať niekto súd a potom asi alebo bude, alebo nebude odsúdený. Ale mňa zaujíma iné. Prečo vám zomierajú v týchto preventívnych väzbách ľudia? Teraz povedal pán predseda, pán poslanec Fico, že opäť sa niekto pokúsil, nezapamätal som si to meno, o nejakú samovraždu. Toto, toto nás zaujíma. A veľmi správne ste hovorili, že podozriví sú, ale pravdou je, pani ministerka, vaša sestra bola odsúdená či už rozkazom, alebo nejakým právnym týmto, nerozumiem tomu. Pravdou je, že ste zobrali úver, teda nejaká spoločnosť, ktorej ste pravdepodobne majiteľkou alebo váš brat, ste zobrali úver, sfalšovali zápisnice a podpísali ľudí. To je pravda. Čo sa týka súdnej mapy, by som sa vás chcel spýtať, pani ministerka, rozumiem aj tomu, že chcete znížiť počet súdov, ale je pravdou to, čo hovoria aj sudcovia, aj verejnosť, že vy chcete zrušiť Krajský súd v Bratislave a údajne, údajne len preto, že sú v Bratislave sudcovia nejako skorumpovaní? A že ten krajský súd má ísť do Trnavy, je to pravda? Keby ste mi na to mohli odpovedať. Ďakujem.
Blaha, Ľuboš, podpredseda NR SR (2024-01-23):
Pani poslankyňa Beáta Jurík.
Blaha, Ľuboš, podpredseda NR SR (2024-05-15):
Pán poslanec Roman Michelko bude reagovať na faktické poznámky.
P. Paška, predseda NR SR: (2010-03-03):
(Hlasovanie.) 130 prítomných, 102 bolo za, 1 proti, 25 sa zdržalo, 2 nehlasovali. Máte súhlas.
Laurenčík, Milan, podpredseda NR SR (2020-07-23):
Ďakujem, na vyše vystúpenie neevidujem žiadnu faktickú poznámku. Ďalšou prihlásenou do písom..., písomne do rozpravy je pani poslankyňa Ľubica Laššáková, nech sa páči.
Mojš, Milan, poslanec NR SR (2019-10-16):
Pán predsedajúci, dajte, prosím, hlasovať o návrhu zákona ako celku.
Žiga, Peter, podpredseda NR SR (2024-04-18):
Prezentujme sa a hlasujme. (Hlasovanie.) 145 prítomných, 144 za, 1 sa zdržal. Konštatujem, že sme schválili vládny návrh zákona 564 o rozpočtovom určení výnosu dane z príjmov územnej samospráve . Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákona 544/2010 o dotáciách v pôsobnosti Ministerstva práce, sociálnych vecí a rodiny Slovenskej republiky, tlač 264. Dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru Jánovi Richterovi, aby hlasovanie uvádzal. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 264.)
Pado, Martin, poslanec NR SR (2011-10-11):
Ďakujem pekne. Pani poslankyňa, ja hovorím o zodpovednosti, o zodpovednosti všetkých, aj vás, aj nás. A hovorím aj o demokratickej forme vlády, o spôsobe parlamentnej formy vládnutia, o tom, čo by ľuďom, ktorí sedia v parlamente, malo byť dávno známe a jasné. Ďakujem.
P. Gabura, poslanec: (2010-03-10):
Páči sa mi návrh pána Simona, a to práve prvkom, kde sa stanovuje aj najnižšia hranica pokuty. Ja by som tiež chcel upozorniť pána ministra, že má svoje páky na kontrolné orgány a bolo by zapotreby byť razantnejší a dôslednejší. Ináč, tento zákon vítam. Je mi ľúto, že práve pre predvolebnú kampaň nebudeme môcť o ňom viacej diskutovať. Ďakujem pekne.
Blanár, Juraj, podpredseda NR SR (2021-11-23):
Ďakujem všetkým za faktické poznámky. Ja len chcem na podporu ešte raz zdôrazniť, že táto zmena o štátnej službe oslabuje princíp politickej neutrality štátnej služby, princíp profesionality štátnej služby a zároveň priamo mení obsah princípu stability štátnej služby. Vážnym spôsobom zasahuje do princípu, ktorý je veľmi dôležitý ako kľúčový pilier stability štátnej služby, zabezpečujúci aj napĺňanie ďalších princípov fungovania štátu. A samotná pani prezidentka dokonca ešte aj konštatuje pre vás, vážené panie poslankyne, páni poslanci z koalície, takéto niečo, čo sme hovorili v pléne aj my počas rozpravy. Úprava obsiahnutá v čl. I schváleného zákona neprispieva k budovaniu profesionálnej a stabilne pracovnej sily v štátnej službe a nie je preto ani v súlade s uvedenou časťou Programového vyhlásenia vlády Slovenskej republiky na obdobie 2020 – 2024. Čo viacej potrebujete, aké dôkazy? Ale o čo viacej, ešte raz na vás apelujem, choďte z kratšej cesty späť, predovšetkým v súvislosti s čl. II, ktorý súvisí s políciou a príslušníkmi Policajného zboru. Upokojte situáciu, dajte preč od tohoto zákona ruky, podporte pani prezidentku, aby sa to vrátilo späť, a snažte sa prijať opatrenia a dôveru občanov Slovenskej republiky, lebo to, čo doposiaľ robíte vy a podpora vaša, ktorá je vláde Slovenskej republiky, je aj vaša zodpovednosť za to, čo sa na Slovensku v súčasnosti deje a k čomu môže Slovensko dospieť práve kvôli tým chaotickým a nepresvedčivým opatreniam, ktoré vláda Slovenskej republiky robí v rozpore s Ústavou Slovenskej republiky.
Ďuriš Nicholsonová, Lucia, podpredsedníčka NR SR (2016-07-07):
Pani poslankyňa Vaľová, nech sa páči.
Šutaj Eštok, Matúš, poslanec NR SR (2021-11-23):
Pán poslanec Kyselica, vy sa ma pýtate, čo som ja čakal, keďže pri prednostoch okresných úradov existuje menovací princíp. No nie, čo som ja čakal, ja to dobre viem, čo čakali tí ľudia, ktorí vás volili. Čo oni čakali po tom, čo ste im vy nasľubovali? Lebo vy ste im tvrdili, že vy budete iní, ako boli tí, ktorí boli pred vami. Že vy to budete robiť lepšie, odbornejšie, že nebudú žiadne politické nominácie, že budú výberové konania. 	Nepýtajte sa, čo som čakal ja. Ja som od vás nečakal nič. Priznám sa, že až tak zlé že to bude, to som teda nečakal. Ale pýtajte sa, čo čakali tí ľudia, tých 26 %, ktorých ste o-kla-ma-li. Tých, ktorí vám nevedia prísť na meno. Ich sa pýtajte, že čo oni čakali, tých 87 % ľudí, ktorých neverí celej vládnej koalícii. Ich sa pýtajte, čo čakali. Čo čakali od tejto vašej zázračnej vlády? Nepýtajte sa mňa. Ja som vás nevolil. V živote by som takú chybu neurobil a chápem, že 26 % ľudí na Slovensku takú chybu u-ro-bi-lo. Už sa k tomu verejne priznávajú, už si trhajú vlasy, že uverili takejto bande amatérov, ktorá sa teraz snaží, ako ste povedali, vypucovať a vyčistiť štátnu správu. A prečo ste to neurobili doteraz? No preto, lebo nemáte tých ľudí, preboha živého! Preto znižujete v tomto zákone kvalifikačné kritériá, nie, pán Krupa, nejakú dĺžku praxe. Vy znižujete kvalifikačné kritériá vzde-la-nia, pretože nemáte ľudí vzde-la-ných. Pretože v štátnej správe nemôžu pracovať vaši obyčajní ľudia, vaši kamaráti, sesternice, bratranci, milenky, preto znižujete kvalifikačné kritériá. Takže nepýtajte sa, čo som čakal ja. Ja som čakal len to najhoršie. Pýtajte sa, čo čakalo tých 26 % ľudí, ktorí vám dali dôveru a dnes banujú, banujú tak, že radšej by skočili z mosta, napríklad prevádzkovatelia gastro, ako by zase volili vás.
P. Paška, predseda NR SR: (2007-12-05):
(Hlasovanie.) 142 prítomných, 79 za, 55 proti, 8 sa zdržalo. Konštatujem, že sme návrh zákona postúpili do tretieho čítania . Otváram rozpravu v rámci tretieho čítania. Neevidujem prihlášku, preto vyhlasujem rozpravu v treťom čítaní za uzatvorenú. A budeme hlasovať, pani spravodajkyňa.
Brocka, Július, poslanec NR SR (2010-10-14):
Pán kolega, no veď ten zásadný problém je v tom, že štát nepristupuje k poskytovateľom sociálnych služieb rovnako, že rozlišuje na svojich a tých druhých. Tým svojim dáva viacej a tým cudzím dáva menej, a tým deformuje prostredie, lebo keď si klienti vyberajú službu, no tak kam pôjdu, tam, kde to je lacnejšie, ale umelo lacnejšie. Lebo, samozrejme, zariadenie, ktoré dostáva od štátu viacej, tak nemusí toľko vyberať od klientov. Pán kolega, je to rovnako ako v oblasti školstva. Ten problém sme tak isto museli s vami riešiť, to je, samozrejme, vec možno filozofická, že vy ste rozlišovali, či niekto chodí do štátnej alebo do súkromnej alebo do cirkevnej školy. Štátnej ste dávali viacej, súkromnej a cirkevnej menej, a pritom ten občan, ak má dieťa, tak to jeho dieťa chodí len do jednej školy, čiže vy ste ľudí rozdeľovali na privilegovaných a neprivilegovaných a my tu navrhujeme... (Prerušenie vystúpenia predsedajúcim.)
Danko, Andrej, podpredseda NR SR (2024-01-18):
Poslanec Sabo.
Blanár, Juraj, podpredseda NR SR (2021-10-22):
Pán poslanec Valášek s faktickou poznámkou.
R. Kaliňák, poslanec: (2005-03-17):
Tento zákon teda reaguje iba na to, aby upravil jednotlivé oprávnenia a kompetencie Vojenskej polície smerom k jej novým úlohám, nie je v tom teda politikum, v konečnom dôsledku tento zákon predkladáme spoločne s pánom poslancom Romanom Vavríkom ako obidvaja z výboru pre obranu a bezpečnosť. Preto vás žiadam, aby ste tento zákon pri hlasovaní podporili. Budem veľmi stručný. Ďakujem pekne.
Paška, Pavol, predseda NR SR (2013-06-19):
(Hlasovanie.) 137 prítomných, 96 bolo za, 38 sa zdržalo, 3 nehlasovali. Návrh sme schválili.
Kollár, Boris, predseda NR SR (2020-04-07):
Ďakujem. Chce sa vyjadriť k rozprave spravodajkyňa? Nech sa páči.
Budaj, Ján, poslanec NR SR (2018-12-04):
Vážený pán predsedajúci, dávam návrh, aby sme o bode 42 hlasovali takisto až vo štvrtok po preloženom bode pred chvíľou.
Grendel, Gábor, podpredseda NR SR (2022-02-22):
No, pani poslankyňa, bol som tu v minulom volebnom období, tí, ktorí tu neboli, tomu možno uverili, ale nebolo to tak. Poslanci tu boli, ale členovia vlády, pani poslankyňa... (Reakcie z pléna.) Pán premiér Pellegrini bol asi jediný, ktorý mal guráž si to tu odsedieť, to je pravda, ale naozaj nebolo to pravidlo. Pán poslanec Matúš Šutaj Eštok.
Gašpar, Tibor, podpredseda NR SR (2024-09-26):
Skončili ste, pán poslanec? (Reakcia z pléna.) Takže ďalší v poradí pán poslanec Galek, nech sa páči, máte slovo.
Laurenčík, Milan, podpredseda NR SR (2020-06-05):
Prezentujme sa a hlasujme. (Hlasovanie.) Prítomných 104, za 89, proti 0, zdržalo sa 15, nehlasovalo 0. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím, pani spravodajkyňu, aby uviedla hlasovanie.
Laššáková, Jana, podpredsedníčka NR SR (2013-03-25):
Pán poslanec Jasaň.
F. Mikloško, poslanec: (2004-11-30):
Pán kolega, ja si myslím, že hlasovanie o arménskej genocíde pri dnešnom rokovaní je dnes veľkou skúškou demokracie a slobody tohto parlamentu. Bude to veľká skúška.
R. Kaliňák, podpredseda vlády a minister vnútra SR: (2007-09-20):
Ďakujem.
Kočiš, Eduard, poslanec NR SR (2022-03-30):
Veľmi pekne ďakujem za slovo, pán predsedajúci. Pán kolega Zahorčák, v prvom rade veľká vďaka ako primátorovi Michaloviec za to, čím všetkým ste si museli prejsť, čo všetko ste museli sami ako samospráva relatívne dosť veľkého mesta zariadiť, čím všetkým ste si museli jednoducho nejakou derniérou prejsť, pretože to, čo malo byť úlohou štátu, to, čo malo byť úlohou okresného úradu, či už v Michalovciach, Sobranciach alebo v priľahlých okresoch Trebišov, Vranov, to ste jednoducho ako samospráva museli suplovať. To, že z ministerstva vnútra vám neadresovali jedno jediné ďakujem, nie je vizitka vaša, že ste situáciu nezvládli, ale je to vizitka ministerstva, že ani v týchto ťažkých časoch, ktoré na hranici nastali, nemali toľko štipky a toľko dôstojnosti, aby za celú vašu naozaj zodpovednú a poctivú prácu, vám vyjadrili prachsprosté slová poďakovania. Dobrovoľnícke zložky, ktoré na týchto štyroch hraničných priechodoch pracovali zodpovedne, aj keď bez nejakej väčšej koordinácie skoro deväť dní, pokiaľ sa začali nejakou takou stmelovacou taktikou pod záštitou Paťa Magdoška organizovať, tak dovtedy tam bol taký organizovaný chaos, ale ten chaos pomáhal, pretože štát nebol nikde, štát sa neangažoval, štát sedel so založenými rukami a čakal, čo sa bude diať. Policajti nevedeli, čo majú robiť, colníci nevedeli, čo majú robiť, dobrovoľné hasičské zbory boli tam nekoordinované, ale aj napriek tomu, sa snažili pomáhať. A vrcholom je to, že predstavitelia okresných úradov, keď aj mohli do tejto celej problematiky vstúpiť, nevstúpili. A keď vstúpili, tak, ako ste veľmi správne poznamenali, nastal chaos, nastalo zdesenie a jednoducho ničili to, čo relatívne fungovalo.
P. Hrušovský, predseda NR SR: (2003-12-16):
(Hlasovanie.) 125 prítomných, 62 za návrh, 26 proti, 36 sa zdržalo, 1 nehlasoval. Návrh pána poslanca Lintnera sme o 1 hlas neschválili. Ľ. Navrátilová, poslankyňa: Nasleduje návrh pani poslankyne Demeterovej. Týka sa zodpovednosti za škodu spôsobenú dôchodkovými správcovskými spoločnosťami.
Žiga, Peter, podpredseda NR SR (2024-04-18):
Pani poslankyňa Remišová.
Hrušovský, Pavol, podpredseda NR SR (2011-07-08):
Pán poslanec Horváth chce reagovať na faktické poznámky pánov poslancov.
Blanár, Juraj, podpredseda NR SR (2022-05-20):
Pani poslankyňa Halgašová, nech sa páči.
Pročko, Jozef, poslanec NR SR (2024-05-10):
Pán Hajko, ja s vami súhlasím v každom jednom bode, v každom jednom bode. Nebudem to tu opakovať, ale ja sa vás pýtam ako človeka. 	Tuná hovoríte naozaj fakty, ja si vás všímam aj na našom výbore, ale potom prečo v zákulisí KDH robí niečo úplne iné? Ja si neviem predstaviť, že by som si sadol s niekým, kto o mne rozpráva, že som také veci, ako tu dnes porozprávali o vás kádehákoch a vy si s nimi sadnete, ste s nimi kamaráti, dokonca mi prišla jedna taká esemeska, chodíte s nimi na pivo, s ľuďmi, ktorí vám tu nadávajú. Ja tomu nerozumiem, ja tomu nerozumiem. Ja keď viem, čo je Blaha, ja keď viem, kto je Šimkovičová, ja keď viem, kto je Fico, kto je Pellegrini, tak si s nimi nesadnem! Nesadnem si s nimi a zvlášť po tom, čo vám robia tu v pléne, ako si s vami, ako čo z vás robia. Čiže toto je ten princíp. Absolútne tu s vami súhlasím. To je jedno, ale potom v zákulisí? Ja keď vidím, ja keď som videl aj dnes Huliaka, ako veselo diskutuje vzadu tuto v bufete s vašimi členmi, mne, ja hovorím, to čo je? To je iná politika, ako je politika tu v sále? A k tomu viete, pani Šimkovičová je človek, ktorý dostal zrazu moc, a to je presne ako Huliak. Oni dostali moc a oni tú moc zneužívajú, oni si robia, oni si myslia, že toto je to správne, keď si budem robiť svoje osobné veci. A presne, presne ste to popísali, takže ja vás chcem poprosiť, pán Hajko, skúste aj vo vašom klube, ale to hovorím ako, ako váš opozičný priateľ, skúste vo vašom klube poprosiť tých ľudí, nech, nech to, čo tu je v sále a to, čo rozprávajú v sále, nech tak konajú aj v ďalšom živote. Ďakujem veľmi pekne.
Hrnčiar, Andrej, podpredseda NR SR (2019-09-10):
Ďakujem. Vyhlasujem všeobecnú rozpravu za skončenú. Chce sa vyjadriť navrhovateľ? Nech sa páči, pán minister.
Danko, Andrej, predseda NR SR (2018-03-23):
Ďakujem. Vážená Národná rada, prerušujem rokovanie 
30. schôdze Národnej rady. Pokračovať budeme o 13.00 hodine. Ďakujem. (Prerušenie rokovania o 10.22 hodine.) (Pokračovanie rokovania o 13.00 hodine.)
Laššáková, Jana, podpredsedníčka NR SR (2013-03-14):
Ďakujem, pán minister. Pani podpredsedníčka, chcete doplňujúcu otázku? (Reakcia podpredsedníčky NR SR) Nech sa páči. Poprosím, zapnite pani podpredsedníčku. Nech sa páči, pani podpredsedníčka.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 148, za 124, proti 13, zdržalo sa 11 poslancov. Konštatujem, že sme odsúhlasili, že tento návrh prerokujeme v druhom čítaní. Nech sa páči.
J. Vaľová: (2007-03-20):
Pán Brocka, ja vám verím a ja takisto chcem týmto ľuďom pomôcť, ale ako tí iní, čo nám píšu tie listy o tom, že telesne postihnutá matka nemôže ošetrovať svoje dieťa, lebo jej to neumožňuje zákon. Chceme to riešiť komplexne a veríme, a v roku 2002, v decembri, ste predsa novelizovali tento zákon. Prečo jednoducho ste vtedy nenavrhli takúto možnosť a prečo ste už vtedy, keď ste boli pri vláde, tak útržkovito neriešili určitú časť občanov? Ja si myslím, že treba to riešiť komplexne. A táto vláda je sociálna a verte mi, že budeme myslieť na týchto občanov a myslíme na týchto občanov. Určite budete spokojný a budete milo prekvapený, ale chceme to riešiť komplexne.
Pellegrini, Peter, podpredseda NR SR (2020-07-08):
Pán poslanec Kazda.
Hrušovský, Pavol, podpredseda NR SR (2010-10-19):
Panie poslankyne, páni poslanci, vyhlasujem rozpravu o tomto bode za skončenú. Pani ministerka a navrhovateľka za vládu Slovenskej republiky sa chce k rozprave a k vyjadreniam poslancov vyjadriť. Nech sa páči, pani ministerka, máte slovo.
Mierna, Anna, poslankyňa NR SR (2022-10-20):
Pekný deň. Ďakujem pekne za slovo, pán predsedajúci. Predkladám pozmeňujúci a doplňujúci návrh poslancov Národnej rady Slovenskej republiky Anny Miernej, Mareka Hattasa, Igora Husa, Moniky Kaveckej a Zity Pleštinskej k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, je to tlač 1187. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme nasledujúci pozmeňujúci a doplňujúci návrh k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon 583 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Tak ako hovoril pán predseda, ja som o tomto rozprávala aj na výbore, ale teda informáciu a súhlas koaličnej rady a potom ministerstva financií mám. Na základe toho vlastne tento pozmeňujúci návrh vyplynul aj z rokovaní, ktoré boli medzi ministerstvom financií, Úniou miest, ZMOS-om a s K8-kou. Takže v súčasnosti zákon 583/2004 ustanovuje obciam a vyšším územným celkom povinnosť mať vyrovnaný, resp. prebytkový bežný rozpočet, to znamená, že bežné výdavky obce a bežné výdavky vyššieho územného celku nesmú byť vyššie ako ich bežné príjmy, okrem zákonných výnimiek, keď je možné financovať časť bežných výdavkov obce a bežných výdavkov vyššieho územného celku z prostriedkov rezervného fondu. Z dôvodu výrazných negatívnych dopadov energetickej krízy na bežné výdavky obce a bežné výdavky vyššieho územného celku, dodatočných výdavkov spôsobených krízou na Ukrajine a pandémiou sa do 31. decembra 2023 umožňuje subjektom územnej samosprávy na základe rozhodnutia svojho zastupiteľstva v súlade s citovaným zákonom použiť na úhradu bežných výdavkov aj prostriedky rezervného fondu, kapitálové príjmy a návratné zdroje financovania. V uvedenom období teda nie je potrebné dodržiavať príslušné ustanovenia zákona č. 583/2004 Z. z.. Uvedeným opatrením sa zabezpečí územnej samospráve možnosť využiť všetky svoje disponibilné zdroje na úhradu spojenú s riešením mimoriadnych výdavkov vzniknutých súčasnou situáciou, ktoré schválilo príslušné zastupiteľstvo obce a vyššieho územného celku. A teraz uvádzam svoj pozmeňujúci návrh, teda náš pozmeňujúci návrh. V čl. I 3. bode § 21h sa doterajší text označuje ako odsek 1, dopĺňa sa odsekom 2, ktorý znie: „(2) Ustanovenia § 10 ods. 7 a 9, ustanovenie § 17 ods. 2 obec a vyšší územný celok nie sú povinné uplatňovať do 31. decembra 2023; v tomto období obec a vyšší územný celok nie sú povinné uplatňovať vo vzťahu k zabezpečeniu vyrovnanosti bežného rozpočtu ani ustanovenia § 12 ods. 3 a § 14 ods. 3. To neplatí vo vzťahu k zostaveniu rozpočtu na roky 2024 až 2026.“. V nadväznosti na uvedené doplnenie sa v nadpise § 21h slovo „ustanovenie“ nahrádza slovom „ustanovenia". Ďakujem pekne.
Vaľová, Jana, poslankyňa NR SR (2022-02-02):
Ďakujem veľmi pekne. Ja už včera som rozprávala, že ja neviem, či máme rovnaké zákony, vy v laviciach, my, a či má rovnaké zákony koalícia, alebo, alebo tá koalícia ich úplne iná číta. Už kolega Habánik povedal o tom, koľko je teraz zastúpených študentov a mladých ľudí pri voľbe rektora, že je to úplne ináč, ako ste to povedali, pán Šudík. Samotné univerzity, si myslím, že protestovali, protestovali aj študenti, protestovali 16. novembra 2021 a študenti a akademická obec povedali, že nesúhlasia s novelou zákonu o vysokých školách, že ide o totálnu politizáciu vysokých škôl, že, citujem, aké mali heslá: „Novela za veľa nestojí. Reforme áno, politizácii nie.“ Ďalej tým, že všetky univerzity dostali o 27 mil. eur menej ako vlani, majú ekonomickú situáciu a je veľmi zlá na slovenských školách a bude mať nemalý dopad na sociálny a dosah práve na študentov, a naozaj ako môj kolega Habánik povedal, je potrebné to na dopracovanie. Ja som sa aj s niektorými dekanmi rozprávala, no poviem vám pravdu, sú z toho zdesení, čo sa vlastne robí a aká je, aká je vlastne tá reforma , že to bolo o nich bez nich ako všetky, ako včera som povedala ministerke kultúry, takisto chýbalo, nič neprerokovala so županmi, s nikým, čiže aj tie vysoké školy, potom sa s nimi diskutovalo, keď už novela bola na svete. A, pán Šudík, keď rozprávate o tom, že píšu študenti plagiáty, no ja som z toho šokovaná. Ale asi netreba, lebo však majú dobrý príklad v ministrovi Matovičovi, majú dobrý príklad v ministrovi školstva, lebo to sú plagiátori, takže neviem, prečo riešite plagiátorstvo a bufety, keď naozaj školy dostali o 27 mil. eur menej a budú mať vážne existenčné problémy ako vlani. Ďakujem.
Zmajkovičová, Renáta, podpredsedníčka NR SR (2013-10-15):
Pani poslankyňa Gibalová.
M. Číž, podpredseda NR SR: (2007-06-19):
Slovo má pán poslanec Burian.
Pfundtner, Edita, poslankyňa NR SR (2011-06-02):
Z dôvodu, že bol schválený 11. bod spoločnej správy, nehlasujeme ani o 5. bode pozmeňujúcich a doplňujúcich návrhov pána poslanca Madeja.
Laššáková, Jana, podpredsedníčka NR SR (2015-03-24):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlási pani poslankyňa Šípošová, pán poslanec Mičovský. Končím možnosť prihlásiť sa do rozpravy ústne. Nech sa páči, pani poslankyňa Šípošová.
Zmajkovičová, Renáta, podpredsedníčka NR SR (2013-10-23):
Ďalší vystúpi v rozprave pán poslanec Beblavý. Nech sa páči, pán poslanec, máte slovo.
Tankó, Viliam, poslanec NR SR (2024-02-15):
Ďakujem za slovo. Sterilizácie sa uskutočňovali s falošným a klamlivým zámerom zastaviť pôrodnosť rómskych žien. Boli komunikované najmä zo strany vedúcich pracovníkov, nemocníc a zdravotníckych zariadení ako dobrovoľný, nenútený a uvedomelý akt, s ktorým ženy súhlasili. Podľa svedeckých výpovedí, ktoré boli uverejnené v komplexnej štúdií poradne pre občianske a ľudské práva z roku 2002, ženy boli uvedené do omylu, zavádzané, čo sa neskôr potvrdilo aj odpieraním a neumožnením prístupu k ich osobnej zdravotnej dokumentácii. Týmto krokom sa len potvrdila téza, že vtedajšia vládna garnitúra schvaľovala vykonávanie sterilizácií ako prostriedku na reguláciu pôrodnosti sociálne slabších vrstiev, ktoré sa uskutočňovalo najmä u rómskych žien. Regulovanie počtu detí bolo a je zásahom do osobnej integrity a je v rozpore s vtedajšou premisou podpory pronatalitnej rodinnej politiky, bohužiaľ, iba vo vzťahu k ženám z majoritnej časti obyvateľstva, keďže Rómovia a Rómky boli vnímaní ako nechcený objekt sociálnej politiky štátu. Teraz je pred nami ďalší pozitívny krok: finančne odškodniť ženy, ktorým tento štát tak veľmi ublížil. Áno, v poslednom období sme možno viac konfrontovaní s tým, že legislatíva skôr ženy chrániť nebude, prípadne im rovno ublíži, čo je aj prípad premlčacích lehôt pri sexuálnom násilí, prípadne znásilnení. My však pevne veríme, že tento návrh zákona prejde a poslanci a poslankyne vládnej koalície ho nezhodia zo stola. Ďakujem.
Suja, Miroslav, poslanec NR SR (2021-05-12):
Ďakujem za slovo, pán podpredseda. Ďakujem kolegovi Edovi Kočišovi za jeho vystúpenie a trošku naňho zareagujem. Obrátil si sa na koaličných poslancov, že hovorili o boji proti korupcii. Áno, o boji proti korupcii len hovorili, ale konajú úplne inak. Aké sú to dôvody? Či sú jednoduchí, alebo berú za to peniaze, to už naháme, nech posúdia voliči. Hovoril si o zákone, že kde ten zákon je, keď toľko mesiacov a rokov o ňom hovoria. No ja ti presne poviem, kde je. Ten zákon je v Matovičovej hlave, keď o ňom hovoril a potom vyfičal z tej hlavy ako odborníci, ktorí mu poradili, ako sa má bojovať s pandémiou. Presne tam ten zákon teraz je. A ja si myslím, že z toho zákona, ktorý tak dlhodobo pripravujú toľké ministerstvá a poslanci, neni napísaný ani jeden riadok. Tam ten zákon je.
Pellegrini, Peter, podpredseda NR SR (2020-04-02):
Ďakujem pekne. Posledný v rozprave je pán poslanec Kremský. Pán poslanec sa vzdal svojho slova. Takže vyhlasujem rozpravu k tomuto bodu za skončenú. A pristúpime teraz k hlasovaniu. Nejde o tajné hlasovanie, ale o štandardné. Preto poprosím poslancov a poslankyne, ktoré sa chcú zúčastniť... (Reakcia z pléna.) Pani predsedníčka Cigániková medzitým prednesie procedurálny návrh, resp. poznámku na výbor asi.
M. Číž, podpredseda NR SR: (2009-02-06):
O ospravedlnenie požiadali podpredseda Národnej rady Viliam Veteška a poslanci Pavol Abrhan, Ferdinand Devínsky a Boris Zala. Ak dovolíte, teraz pristúpime podľa schváleného programu k druhému čítaniu o vládnom návrhu zákona, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení zákona č. 219/2006 Z. z. a o zmene a doplnení niektorých zákonov . Tento zákon máme označený ako parlamentnú tlač 838 a spoločná správa z výborov je uverejnená ako tlač 838a. Pán minister Jaroslav Baška, prosím, aby ste tento vládny návrh zákona odôvodnili.
Hlina, Alojz, poslanec NR SR (2014-05-15):
Ale však ja som nad štátny znak kamery nedal. Pán predseda, procedurálny návrh je v tom, že zmena inštalácie nech prebehne tak, aby bolo možné využiť ten softvér obsadenosti stoličiek poslancov. Dobre? Čiže umiestnite ich tak.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 130 poslancov, za 120, proti žiadny, 3 sa zdržali, 7 nehlasovali. Konštatujem, že sme schválili vládny návrh zákona o verejnej osobnej doprave. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní, ktorý prerokúvame v skrátenom legislatívnom konaní, je to tlač 1744. Dávam slovo spoločnému spravodajcovi z výboru pre vzdelávanie, vedu, šport poslancovi Markovi Šefčíkovi, aby hlasovanie uvádzal. Nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov , tlač 1744.)
Beblavý, Miroslav, poslanec NR SR (2015-07-01):
Ďakujem veľmi pekne. Pán poslanec Hlina, myslím si, vystihol jednu vec, ktorá naozaj už je dnes prekonaná. Všeobecná podmienka vysokoškolského vzdelania ako podmienka na vykonávanie určitej činnosti mala zmysel, keď vysokoškolské vzdelanie bolo elitnou vstupenkou, ktorú malo možno 10 % populácie, ako sme to mali zhruba do konca osemdesiatych rokov. Dnes však Slovensko rovnako ako skoro všetky vyspelé štáty začína mať oveľa výraznejší počet ľudí s vysokoškolským vzdelaním. To je vo väčšine pozitívum, aj keď pri kvalite niektorých našich vysokých škôl, tie pozitíva sa najviac strácajú. Ale pokiaľ viac našich ľudí bude mať kvalitné vysokoškolské vzdelanie, tak to je len pozitívum. Len to zároveň znamená, že naozaj všeobecná podmienka vysokoškolského vzdelania ako garancie nejakej elitnosti takých ľudí sa už takmer úplne stratila. Takže naozaj používať túto podmienku na, povedal by som, rozlišovanie ľudí je nezmyselné. Naozaj tie argumenty môžu byť, ak ide nejakú odbornú činnosť vo väzbe na konkrétne vzdelanie. Takže ak niekto chce vykonávať, povedzme, činnosť v bankovej rade, tak by mal mať vzdelanie a prax, ktorá s tým súvisí. To isté sa týka napríklad Ústavného súdu, ako vieme. Ale všeobecná podmienka absolvovania všeobecnej vysokej školy, kde to môže byť čokoľvek, od jadrovej fyziky po sociálnu prácu, a to nejako rozlišuje tých ľudí, ktorí ten diplom majú a nemajú, už naozaj v dnešnej dobe žiadny zmysel nemá. Takže v tomto, pán kolega Hlina, aj keď to expresívnejšie povedal, má nepochybne pravdu. A dovoľte mi na záver skončiť len vtipom, ktorý dnes, bohužiaľ, na Slovensku je až príliš často pravdivý, o tom, ako sa rozprávajú dvaja inžinieri, pričom jeden hovorí, že: „Keď viem, aký som ja inžinier, bojím sa ísť k lekárovi.“
Hlina, Alojz, poslanec NR SR (2014-02-07):
Vážená, ďakujem. Vážená pani podpredsedníčka, to, čo vy stvárate, normálne fakt musí rozum stáť. Ale však to musíte, podľa mňa, cítiť aj vy, aj ten Džugašvili za vami, čo tam gestikuluje. Včera tu došiel (smiech v sále) ako taký, taký medveď vydurený z nory, prosím vás, a vy ste si pomýlili adresáta, komu ste čo hovorili. Vy ste hovorili Ficovi, nie mne, prosím vás. To čo bolo za hlasovanie teraz? Ja som neskončil moje interpelácie. To bolo čo za hlasovanie? Ako si dovoľujete dať hlasovať o tom, čo som ja hovoril, keď som to neskončil? Ako si to dovoľujete? Čo si vy vlastne dovoľujete, prosím vás? Čo si to tu dovoľujete? Ja som neskončil moje interpelácie a vy ste dávali o nich hlasovať, či som ja, alebo nie som spokojný, ja som to nedopovedal, rozumiete? Ako si to vôbec môžete dovoliť? Ešte za mňa, pani kolegyňa, nerozhodujete, ani nebudete, to vám garantujem. Ja som moje interpelácie neskončil... (Prerušenie vystúpenia predsedajúcou.)
Frešo, Pavol, poslanec NR SR (2014-11-08):
Ďakujem veľmi pekne, pani predsedajúca. Ja sa ospravedlňujem za to drobné meškanie, lebo však sama zasa uznáte, že v nedeľu na obed rokovať, to ide iba vtedy, keď treba niečo zakryť, v tomto prípade to, o čom hovorila pani podpredsedníčka Jurinová aj v súvislosti s programovým prehlásením vlády. Jednoducho sú to samé vzletné slová, ale následný záver, keď sa pozriete na to, tak je to o tom, že keď vznikne relatívne malý problém, teda jedna verejná súťaž, ale miliónový vývar za piešťanské cétečko, tak namiesto toho, aby ako chlap premiér sem prišiel, tak už tu vyše 17 hodín vôbec nie je. To znamená, vyše 17 hodín tu nesedí. To žiaden iný premiér si nedovolil. Sedeli tu vždy pri odvolávaní, mali úctu k parlamentu premiéri. A, samozrejme, človek by si možno myslel, že tých 17 hodín premiér trávi tým, že vyšetruje, komu do vrecka tento piešťanský vývar, tých 1 mil. eur išlo. Ja vás ubezpečujem, že nič nevyšetruje. Padol tu taký názor zo strany vládnych poslancov, že snáď spí, ak som tomu dobre rozumel. Tak dúfam, že premiér nespí a že si to naozaj poriadne pozrie. Tie hlasy, také šumy som počul, že spí. No pevne verím, že miesto teda toho sa sústredene zapodieva minimálne tým, ako túto situáciu vyriešiť, nie vyriešiť ju tak, že bude hovoriť na opozíciu, ale tak, že sa bude venovať tomu, aby tento jednoduchý prípad okamžite pred zrakmi celého Slovenska rozriešil. O tom je dnešná schôdza. My môžeme ísť bod za bodom aj k celému zdravotníctvu, ale ak nevieme vypátrať schránkovú firmu v daňovom raji, ktorá má slovenských konateľov a o ktorej keby som dal hlasovať, v tejto miestnosti snáď každý bude vedieť akého má možno majiteľa, no tak potom nemôžeme pohnúť vôbec so zdravotníctvom. Takže sústreďme sa na to jadro. To znamená, kto ten vývar z Piešťan si odniesol, uvidíte, ako to ostatné sa pohne veľmi rýchlo ďalej.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 141 poslancov, za 72, proti 66 (správne: proti 0, zdržalo sa 66, pozn. red.), 3 nehlasovali. Uvedený návrh sme schválili, konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Glváč, Martin, podpredseda NR SR (2019-04-02):
Ďakujem. Prerušujem rokovanie o tomto bode programu. Nasleduje druhé čítanie o návrhu poslancov Bélu Bugára a Petra Antala na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov. Návrh zákona má parlamentnú tlač 1285, spoločná správa výborov má tlač 1285a. Dávam slovo poslancovi Antalovi, aby návrh zákona odôvodnil. Nech sa páči. (Rokovanie o návrhu poslancov Národnej rady Slovenskej republiky Bélu Bugára a Petra Antala na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 1285.)
Kuffa, Štefan, poslanec NR SR (2020-06-09):
Pán kolega, ja budem reagovať hneď ten úvod, ktorý ste spomenuli, že v nedeľu nechodíte nakupovať, vašej rodiny sa to netýka, však chvalabohu, je to, je to dobré. Ale cez to všetko, keď raz ste tam zašli, do toho hypermarketu, stretli ste sa tam s biskupom. Pozrite sa, keď podporíte tento návrh zákona, tak sa vám to už nestane, že sa tam stretnete v budúcnosti v nedeľu s pánom biskupom pri možno nejakom bežnom nákupe. Spomenuli ste tiež vo svojom prejave, že početnejšia časť obyvateľstva sa venovala poľnohospodárstvu, to je faktom. Ale podľa toho, koľko ideme dozadu, ak ideme len časy ako socializmu, je iný spôsob poľnohospodárstva, ako bolo predtým ešte našich starých rodičov. Naši starí rodičia si vždycky plánovali prácu tak, že v nedeľu robili len tú nevyhnutnú. Tým, že oni mali rastlinnú a živočíšnu výrobu skombinovanú, to bolo, to bola vlastne každá rodina na Slovensku, tak tam statky musíte obriadiť, musíte im dať nažrať, musíte im dať, napojiť ich musíte, musíte ich obriadiť, sú nevyhnutné práce. Ale neboli to nikdy práce také, žeby si plánovali žatvu na nedeľu. Nikdy sa to nestalo. A keď ste spomenuli toho Konštantína, cisára Konštantína, bol to veľký muž, jeho, jeho matka bola svätá Helena, svätá bola, hej. A cisár Konštantín, keď svojím ediktom zaviedol to, že v nedeľu sa nebude pracovať, predsa len dal jednu výnimku, ktorá de facto ja s tým nemám problém, aby aj teraz bola zachovaná. On to vtedy povedal, že nedeľa, vlastne ten siedmy deň, sa nebude pracovať okrem prác v poľnohospodárstve. A to aj v minulosti bolo, že tí ľudia dostali dišpenz, ale oni si to pýtali jednoducho tak, žeby ktosi išiel a si naplánoval prácu v poľnohospodárstve v nedeľu, nikdy sa to nestalo, ale sú nevyhnutné práce, ktoré musíš urobiť.